Predkladacia správa

Predkladaným návrhom sa vykonáva zákon č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky a  zákon   č. 488/2002 Z. z. o veterinárnej starostlivosti a o zmene niektorých zákonov .

Cieľom predkladaného nariadenia je transpozícia Smernice Rady 90/167/EHS                    z 26. marca 1990, ktorou sa stanovujú podmienky na prípravu, uvádzanie do obehu a používanie liečivého krmiva . 

	Dôvodom vypracovania nariadenia je plná kompatibilita a implementácia legislatívy EÚ do legislatívy SR.

	V nariadení sú obsiahnuté podrobnosti o podmienkach , ktoré sa musia dodržiavať pri 
príprave, uvádzaní do obehu a používaní liečivého krmiva.

Návrh nariadenia vlády bol predmetom riadneho medzirezortného pripomienkového konania. Na prerokovanie sa predkladá bez rozporov. Vyhodnotenie pripomienkového konania je v prílohe.

	Predložený návrh nariadenia je upravený podľa záverov prijatých Legislatívnou radou vlády SR, ktorá sa konala v dňoch 26. a 27. júna 2003.

	Na základe rokovania so zástupcami Európskej únie nebol návrh nariadenia vlády predložený na rokovanie vlády v júni 2003 spolu s ostatnými 57 nariadeniami upravujúcimi veterinárne požiadavky, vzhľadom na mini odporúčanú potrebu upraviť niektoré otázky súvisiace s medikovanými krmivami zákonom. 

	To sa stalo novelou zákona č. 140/1998 Z. z. o liekoch a zdravotníckych pomôckach, ktorú v novembri 2003 schválila Národná rada Slovenskej republiky. 

	Predložený návrh nariadenia je preto upravený vo väzbe na vyššie uvedenú novelu zákona č. 140/1998 Z. z. Bol opätovne zaslaný na zaujatie stanoviska Inštitútu pre aproximáciu práva a Ministerstvu zdravotníctva SR.

	Jedno legislatívno-technické odporúčanie Inštitútu pre aproximáciu práva (k §14) je akceptované. Ďalšie odporúčanie - zmenu termínu „príprava medikovaných krmív“ na výrobu medikovaných krmív“ predkladateľ neakceptuje. Medikované krmivá sa pripravujú nie vyrábajú. Taká terminológia je aj v súlade s vyššie uvedeným zákonom.

	Ministerstov zdravotníctva stanovisko v určenej lehote nepredložilo.